歷史語言學當中，**元音裂化**（**vowel breaking, vowel fracture**）或者**雙元音化**（**diphthongization**）係單元音變成雙元音或者三元音嘅音變。

種類
--

元音裂化可能無條件，又可能有條件。可能係由於其他聲音嘅存在、又或者重音，或者乾脆冇乜特別方式噉觸發。

### 同化

有時，元音裂化係當中雙元音化嘅一類子類來指代嗰種同化過程（assimilatory process）或者話諧同過程（harmonic process），其中有後尾元音或者輔音觸發到前頭雙元音化嘅。

喺嗰種情況下，原始純元音通常會裂化成兩柵，其中第一柵戥原始元音匹配，第二柵戥個觸發佢嘅元音或者輔音性質諧同。譬如，如果後尾個元音或者輔音（譬如，軟齶音或者咽音），噉第二柵可能會變/u/（後元音），如果後面個元音或者輔音喺前（譬如硬齶音 ），噉第二柵可能會變/i/（前元音）。

所以嚴格來講，元音裂化可以着睇作係同化嘅一例，元音俾後尾個元音或者輔音同化。

### 無條件

元音斷開有時唔係同化嘅，即嘸係着鄰近個音觸發。英語元音大轉移就係呢種情況，其中所有/iː/同/uː/變嗮成雙元音。

### 重音

元音裂化有時僅衹喺重讀嘅音節當中發生。譬如，僅衹喺重音位置，通俗拉丁語/ɛ/同/ɔ/先正裂化。

### 高頂出位

內文：高頂出位
裂化同樣係高頂出位（元音高化到極限之後啲變化）啲結果嘅其中一種，係因爲調音器官返到發音初始狀態而成嘅。

例
-

### 粵語

內文：晚清粵語
#### 廣州話

晚清（1800年以降）粵語廣州話喺分韻撮要音系孤、幾、諸三韻發生咗有條件嘅裂化，冇咗原有嘅押韻條件。啲裂化嘅具體先後與及個「孤」韻舊音讀乜樣有爭詏。呢度取「孤」/u/「幾」/i/「諸」/y/：

* 「普、滔、路」啲噉嘅字：晚清廣州話 /u/ > 現代廣州話 ou /ow/
	+ 分韻古、非、云母字冇裂化到（困母無孤韻字）：「孤、府、烏」 晚清廣州話、現代廣州話 u /u/
* 「比、地、李、幾」啲噉嘅字：晚清廣州話 /i/ > 現代廣州話 ei /ej/
	+ 分韻照組（照、穿、審）、以、日母字冇裂化到：「之、始、試、夷、耳」 晚清廣州話、現代廣州話 i /i/
	+ 分韻精組（精、清、心）配師韻（擬作舌尖元音）冇所謂嘅裂化：「子、次、士」晚清廣州話 /ɿ/ > 現代廣州話 i /i/
* 「疽、居、佢、去」啲噉嘅字：晚清廣州話 /y/ > 現代廣州話 eoi /ɵy/
	+ 分韻以、日母字冇裂化到：「於、語」 晚清廣州話、現代廣州話 yu /y/
	+ 分韻照組（照、穿、審）字基本冇裂化到：「諸、柱、書」 晚清廣州話、現代廣州話 yu /y/
	+ 分韻照組字個別裂化與否兩者兼有：「除、廚」晚清廣州話 /y/ > 現代廣州話 yu /y/、eoi /ɵy/

值得留意返嘅係，喺《初學粵音切要》（1855）入面，諸韻 ü 裂化出嘅 üy 戥分韻魁韻（蟹一合）oey、雖韻（止蟹三合）ooey都唔同，但轄字好少，衹有「須、取、疽、聚」字。後尾就併入雖韻。

#### 其他地方粵語

非廣府片嘅粵語似某啲方言喺莞寶片、四邑片、高陽片、吳化片、欽廉片、勾漏片當中嘅都有裂化現象。有啲係類似晚清廣州話噉喺分韻孤、幾、諸三韻有多過或者少過廣州話嘅、唔同形式嘅裂化；有啲裂化現象係唔類似於晚清裂化喺音韻同埋時間上嘅。

### 英語

英語歷史上，元音裂化係非常之常見嘅音變，按逆推時間順序至少出現過三次（有啲變體有埋第四次）：

#### 美國南部英語

元音裂化係美國南部英語「南部拖音」（"Southern drawl"）嘅特徵，之中短啲嘅前元音產生有滑音從[j]開始，跟尾落到schwa音： *pat* [pæjət] ， *pet* [pɛjət] ，*pit* [pɪjət] 。 

#### 元音大轉移

內文：英語元音大轉移
元音大轉移當中啲長元音/iː uː/變成雙元音，成現代英語/aɪ aʊ/ 。

* 古英語*īs* >現代英語*ice* /aɪs/
* 古英語*hūs* >現代英語 *house* /haʊs/

#### 中古英語

喺中古英語早期，元音/i/插入到前元音同後面/h/（呢度意指發音[ç]）之間，/u/插入到後元音同後面嘅/h/（呢度意指發音[x]）之間。

呢個係上高講過嘅狹義「元音裂化」亦即係「同化裂化」嘅典型示例：原始元音裂化成同化似第二個輔音嘅雙元音，喺硬齶音之前/i/喺軟齶音之前係/u/ 。

#### 古英語

喺古英語裏便，發生有兩種形式嘅諧同元音裂化：裂化同縮回與及後突變。

喺史前古英語當中，*h*前面或者*r，l* +另一個輔音前面（僅衹短元音）、另外有時*w* 前面（僅衹某啲短元音），重音下啲短、長前元音*i，e，æ*裂化同縮回變成拼寫成*io，eo，ea*嘅短、長雙元音： 

* 原始德語 \*fallan > 盎格魯弗里斯蘭 \*fællan >古英語 *feallan* 「fall」
* PG \*erþō > *OEeorþe* 「地球」
* PG \*lirnoːjan > OE *liornan* 「學習」

喺史前晚期嘅古英語當中，如果兩音節之間夾住嘅輔音有某種性質，喺後尾後元音影響下，「後突變」（back mutation）令到前便音節啲短元音*i, e, æ* 變成短雙元音*io, eo, ea*。個具體性質睇在唔同方言而有差，個觸發後突變或者阻止後突變嘅輔音嘅。

### 古挪士語

喺古挪士語，原始日耳曼語強調嘅短*e*成規律噉變成*ja*或者（喺*u*之前） *jǫ* ，但係喺*w，r，l*之後除外。譬如：

* PG \*ek(a)「I」→
	+ （東）古挪士話 jak，瑞典jag，丹麥同挪威書面文 jeg，冰島ek → ég（但日德蘭æ, a，新挪威文 eg）
		- 法羅話兩者兼有。標準形式eg，Suðuroy嘅方言jeg 。
* PG \*hertōn 「 heart」→
	+ 古挪士話 hjarta ，瑞典hjärta，法羅群島hjarta ，新挪威文 hjarta ，丹麥hjerte
* PG \*erþō「earth」→
	+ 原始挪士話\*erþū →
		- 古挪士話 jǫrð，瑞典丹麥挪威jord，法羅群島 jørð

根據一啲學者嘅講法，  *e* 嘅雙元音化係無條件嘅音變，而另一啲學者就講到係有epenthesis 或者umlaut 。 

### 德語同依地話

喺過渡到早期新高地德語過程當中，高地德語嘅長元音發生有裂化： /iː yː uː/ → /aɪ̯ ɔʏ̯ aʊ̯/ 。依地當中雙元音化又影響到長啲嘅中元音：

/ɛː oː øː iː yː uː/ → /ɛɪ̯ ɔɪ̯ ɛɪ̯ aɪ̯ aɪ̯ ɔɪ̯/

* MHG *êwic* → NHG *ewig*, 依地文：אייביק‎‎ 「永遠」
* MHG *hôch* → NHG *hoch*, 依地文：הויך‎‎ 「高」（英文：high）
* MHG *schœne* → NHG *schön*, 依地文：שיין‎‎ 「好」（英文：sheen）
* MHG *snîden* → NHG *schneiden*, 依地文：שנײַדן‎ 「切」（英文：snithe）
* MHG *vriunt* → NHG *Freund*, 依地文：פֿרײַנד‎‎ 「友」」（英文：friend）
* MHG *hût* → NHG *Haut*, 依地文：הויט‎ 「皮」（英文：hide）

呢種變化最早開始於12世紀喺上巴伐利亞地區，直到16世紀先影響到摩扎法蘭克話（Moselle Franconian）。種變化冇影響到亞勒曼方言或者Ripuarian方言，之照舊保有原始嘅啲長元音。

喺依地話當中，雙元音化唔僅適用於MHG啲長元音，而且適用於希伯來話詞語（喺重音節節當中）或者斯拉夫語詞語啲/ɛː oː/ 音：

* 希伯來文：פסח‎，羅馬拼音：pésach → 依地文：פּסח‎ 「Pesach」
* 希伯來文：מנורה‎，羅馬拼音：m'norá → 依地文：מנורה‎ 「燭台」
* 古捷克話: *chřěn* → 依地文：כריין‎ 「chrain」
* 波蘭話: kosz → 依地文：קויש‎ 「籃」

### 蘇格蘭蓋爾語

蘇格蘭蓋爾語當中經常見有以下啲元音裂化現象，唔同方言之間有多有少：古愛爾蘭語*eː* →蘇格蘭蓋爾語*iə* 同埋古愛爾蘭語*oː* →蘇格蘭蓋爾語*uə*  。特別係啲中央方言嘅元音裂化率更高。

### 羅曼語

好多羅曼語都經歷過元音裂化。處於重音位置嘅通俗拉丁語開元音*e* /ɛ/同*o* /ɔ/ 喺法國話同意大利話當中衹喺開音節裂化，而喺西班牙話就開同埋閉音節都裂化。加泰隆話當中幾乎冇元音裂化，其中/ɛ/同/ɔ/僅衹喺硬齶輔音之前變成雙元音：拉丁語 coxa '髀'，octō '8'，lectum '牀' > 古加泰隆話 \*/kuoiʃa/，\*/uoit/，\*/lieit/。三元音當中嘅中間元音，發展到後尾就丟失咗：現代加泰隆話 cuixa，vuit，llit（cf.葡萄牙語coxa，oito，leito）。葡國話當中完全冇元音裂化。裂化嘅結果喺唔同語言之間有差：*e*，*o* 變成西班牙話*ie*，*ue*，意大利話*ie*，*uo*與及法國話*ie*，*eu* /ø/。

下表裏便，啲有裂化嘅單詞以粗體標示：

| 音節形狀 | 拉丁語 | 西班牙語 | 法國話 | 意大利話 | 葡國話 | 加泰隆話 |
| --- | --- | --- | --- | --- | --- | --- |
| 開 | petram, focum | piedra, fuego | pierre, feu | pietra, fuoco | pedra, fogo | pedra, foc |
| 閉 | festam, portam | fiesta, puerta | fête, porte | festa, porta | festa, porta | festa, porta |

#### 羅馬尼亞話

通常講嘅羅曼語裂化，羅馬尼亞語當中衹有 /ɛ/，因爲冇/ɔ/ ：

* 拉丁pellis > 羅馬尼亞 piele「皮膚」

喺重讀中或者開元音之前，重音*e*同*o*裂化成*ea*同*oa*：

* 拉丁porta > 羅馬尼亞 poartă「門」
* 拉丁語flōs （詞幹 flōr-）>羅馬尼亞 floare「花」

有時，一隻單詞連續經歷過兩種裂化：

* 拉丁語petra > 早期羅馬尼亞話 pietră > 羅馬尼亞話 piatră 「石頭」（其中ia源自假設嘅 \*iea ）

喺硬齶輔音後，啲雙元音由羅曼裂化同埋羅馬尼亞裂化產生嘅又再變過。

#### 魁北克法語

魁北克法語啲長元音通常喺最屘一隻音節裏便雙元音化。

* *tard* [tɑːʁ] → [tɑɔ̯ʁ]
* *père* [pɛːʁ] → [paɛ̯ʁ]
* *fleur* [flœːʁ] → [flaœ̯ʁ]
* *fort* [fɔːʁ] → [fɑɔ̯ʁ]
* *autre* [oːtʁ̥] → [ou̯tʁ̥]
* *neutre* [nøːtʁ̥] → [nøy̯tʁ̥]
* *pince* [pɛ̃ːs] → [pẽɪ̯̃s]
* *onze* [ɔ̃ːz] → [õʊ̯̃z]

### 原始印歐語

一啲學者認爲，原始印歐語（PIE）*i，u*喺希臘語，亞美尼亞語與及吐火羅語之前出現過元音裂化，但其他印歐語保留有單元音：

* PIE \**gʷih3wos* → \**gʷioHwos* "alive" → 古希臘語 ζωός, 吐火羅語 *śāw-, śāy-* (之梵語 *jīvá-*, 拉丁語 *vīvus*)
* PIE \**protih3kʷom* → \**protioHkʷom* "front side" → 古希臘語 πρόσωπον "face", 吐火羅語 *pratsāko* "breast" (之梵語 *prátīka-*)
* PIE \**duh2ros* → \**duaHros* "long" → 古希臘語 δηρός, 亞美尼亞語 \**twār* → *erkar* (梵語 *dūrá-*, 拉丁語 *dūrus*).

但係呢項假設未得到廣泛採用。

睇埋
--

* 平滑 (語音學)（英文：Smoothing (phonetics)）
* 拆包 (語音學)（英文：Unpacking）

註
-

1. ↑  現代廣州話按照聲母分過，脣音同埋個別字（「攰」之類）ui，其他冚唪唥歸落雖韻eoi。

考
-

 

1. ↑  The American Heritage Dictionary of the English Language, Fourth Edition 2000 by Houghton Mifflin Company.
2. ↑  朱曉農 (2004). 〈漢語元音的高頂出位〉. 《《中国语文》》. **5**: 440–451.
3. ↑  麥耘 (2008). 〈從《正音咀華》看廣州話的高元音裂化〉. 《《山高水長：丁邦新先生七秩壽慶論文集》》.
4. ↑  彭小川 (2004). 〈〈粵語韻書《分韻撮要》的聲母系統〉修訂版〉. 《《粵語論稿》》: 15.
5. ↑  彭小川 (2004). 〈《粵語韻書〈分韻撮要〉及其的韻母系統》修訂版〉. 《《粵語論稿》》.
6. ↑  罗言发 (2017). 〈广州话两百年来的语音变化节点〉. 《《励耘语言学刊》》. **2**: 347–357.
7. ↑  翁砺锋 (2012). 《高阳片粤语的音韵研究》 (論文). 暨南大学.
8. ↑  陆波 (2006). 《广西钦州钦廉片方言音韵研究》 [*Study on the phonology of Qinlian dialect in Qinzhou of Guangxi*] (論文). Guangxi University.
9. ↑  林欽娟 (Sep 2010). 〈灵山话纪略〉 [On Lingshan Dialect]. 《桂林师范高等专科学校学报》. **24** (3).
10. ↑  Kathryn LaBouff, *Singing and Communicating in English*, Oxford University Press, 2007, p. 268.
11. ↑  Robert B. Howell 1991. Old English breaking and its Germanic analogues (Linguistische Arbeiten, 253.). Tübingen: Max Niemeyer
12. ↑  J. Svensson, *Diftongering med palatalt förslag i de nordiska språken*, Lund 1944.
13. ↑  H. Paul, "Zur Geschichte des germanischen Vocalismus", *Beiträge zur Geschichte der deutschen Sprache und Kultur* 6 (1879) 16-30.
14. ↑  K. M. Nielsen, *Acta Philologica Scandinavica* 24 (1957) 33-45.
15. ↑  Martin John Ball, James Fife (1993). *The Celtic Languages*. p. 152. ISBN 9780415010351.
16. ↑  F. Normier, in: *Zeitschrift für vergleichende Sprachforschung* 91 (1977) 171-218; J.S. Klein, in: *Die Laryngaltheorie und die Rekonstruktion des indogermanischen Laut- und Formensystems*, Heidelberg 1988, 257-279; Olsen, Birgit Anette, in: *Proceedings of the fourth international conference on Armenian linguistics, Cleveland's State University, Cleveland, Ohio, September 14–18, 1991*, Delmar (NY) 1992, 129-146; J.E. Rasmussen, in: *Selected Papers on Indo-European Linguistics*, Copenhagen 1999, 442-458.

* 特里·克勞利。 （1997） *《歷史語言學概論》。*第三版。牛津大學出版社。